《论俗十二首》
宋代·刘子翚

愚氓扰潢池，囏难亦常态。
簪绅有包藏，事异吁可怪。
豺声久伺乱，鲸戮终何悔。
游言张凶焰，巧谍移机会。
初如孵壳微，跐践悉糜碎。
养成羽翮雄，飞掣鞲绳外。
剪锄淹岁月，螫毒弥疆界。
向来诘端由，罪白不容盖。
南冠囚载路，东市诛其最。
隆宽俗与新，侥幸汝勿再。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。